शब्दांचे लेखनरूप लिहिले जात असताना साधारणतः होणार्‍या चुका या ऱ्हस्व/दीर्घ वेलांटी, उकार या लिपिचिन्हांच्या बाबतीत होतात. अशा प्रकारच्या चुका टाळण्यासाठी शुद्धलेखनाचे नियम बनविण्यात आले आहेत. शालेय अभ्यासक्रमात शिकविले जाणारे मो.रा.वाळिंबे यांच्या पुस्तकातील शुद्धलेखनाचे नियम तसेच महाराष्ट्र सरकारने प्रकाशित केलेले 'शुद्धलेखनाचे नियम' यांच्या संदर्भावरून लिहिलेले शुद्धलेखनाचे नियम पाहावेत. वरील दोन संदर्भग्रंथ वापरून उद्‌धृत केलेले शुद्धलेखनाचे नियम मनोगत व मायबोली येथे उपलब्ध आहेत. 

या खेरीज अरुण फडके यांचे 'शुद्धलेखन ठेवा खिशात' हे पुस्तकही उपयुक्त आहे.

महाराष्ट्र साहित्य परिषदेची सुगम मराठी शुद्धलेखन (लेखक - श्री माधव राजगुरू) ही पुस्तिका महाराष्ट्र साहित्य परिषदेच्या अधिकृत संकेतस्थळावर मोफत उपलब्ध आहे. ह्या पुस्तिकेत फार सोपेपणाने शुद्धलेखनाचे नियम समजावण्यात आले आहेत. तेव्हा शुद्धलेखन सुधारण्यासाठी ह्या पुस्तिकेचा निश्चित उपयोग होईल. 

शीघ्र संदर्भ
साधारणतः होणाऱ्या चुका
मुळाक्षर अ
पहिल्या मुद्द्यासाठी